open-index/open-wikipedia-markdown huggingface dataset:
Dassenøya

**Dassenøya** er en sørafrikansk øy i Atlanterhavet. Øyen ligger omtrent 10 kilometer vest for Yzerfontein, og 55 kilometer nord for Cape Town. Den flat øya er omtrent 3.1 kilometer lang fra nordvest til sørøst, og 10 kilometer bred, med et areal på omtrent 2.73&nbsp;km². Øya har blitt erklært som et naturreservat.

Øyas geologiske struktur består av granitt som er tildekket med sand. Deler av granittstrukturen langs kysten består av store runde stener som stikker ut over sanden. Selv om mindre ferskvannssjøer dannes om vinteren, er det generelt sett lite ferskvann på øya.

Med unntak av østsiden, er hele Dassenøya omringet av rev, og flere skip har gått på grunn i området rundt og forårsaket til dels store oljeutslipp. Oljesølet har i sin tur blant annet hatt en svært negativ påvirkning på bestanden av kappingviner, som hekker der. Arten er endemisk for det sørvestre Afrika, og *sterkt truet* av utryddelse ifølge IUCNs rødliste.

## Referanser


## Eksterne lenker
* Dyr og bilder fra Dassenøya
Mona Grønstad

**Mona Grønstad** (født 13. mars 1958 i Åmot kommune) er en norsk maler, tegner og grafiker. 

Mona Grønstad har utdannelse fra Statens håndverks- og kunstindustriskole i Oslo der hun studerte ved grafisk linje fra 1981 til 1985 da hun tok diplom. Hun har siden 1999 blant annet arbeidet med store akvarellmalerier der hun leker med lys og skygger i en dynamisk  og abstrahert realisme, særlig av gjenstander og figurer i store rom og «menneskeskapte landskaper», det vil si  av mennesker, arkitektur og plasser. Hun har hatt en rekke separatutstillinger, deriblant som festspillutstiller i Elverum kunstgalleri i 2007. Hun har dessuten blitt antatt flere ganger ved Østlandsutstillingen og Statens høstutstilling. 

Mona Grønstad er medlem av LNM (Landsforeningen Norske Malere), NBK (Norske Billedkunstnere) og BOA (Billedkunstnerne i Oslo og Akershus). I 2009 ble hun tildelt Arne Isacsson-prisen av Nordiska akvarellsällskapet i Sverige. 

Mona Grønstad er samboer med maleren og musikeren Morten Gran. De bor i Ski.

## Referanser


## Eksterne lenker
*  Mona Grønstads hjemmesider
* Intervju med Mona Grønstad i ''Kunst for alle'' 2009
* Videopresentasjon av utstilling 2014
Marcus Holm

**Marcus Holm** (født 5. desember 1973) er en svensk kjelkehockeyspiller. Han spiller på HIF Kämparna, og har ryggmargsbrokk.  

Han representerer Sverige i de paralympiske vinterlekene 2010 i Vancouver. Dette er hans fjerde paralympiske vinterleker; han deltok også i 1998 og 2002, der Sverige fikk bronse i begge, samt i de paralympiske vinterlekene 2006. 

I VM-sammenheng har han to medalje; bronse fra VM i kjelkehockey 2000 og 2004.  

## Eksterne lenker
* Profil på Svenska Handikappidrottsförbundet
* Profil på Vancouver 2010
Landkreis Rothenburg (Oberlausitz)

**Landkreis Rothenburg** er en tidligere Landkreis i den prøyssiske Provinsen Schlesien som eksisterte i tiden mellom 1816 og 1947. Fra 1945 til 1947 hadde den navnet **Landkreis Weißwasser** og hørte inn under landet Sachsen.

Landkreis Rothenburg omfattet pr 1. januar 1945:

* De fem byene Bad Muskau, Niesky, Priebus (Schlesien), Rothenburg (Oberlausitz) og Weißwasser
* 102 andre kommuner
* Gutzbezirk Forsten

Den tidligere kretsens område øst for elven Neiße tilhører idag Polen, mens kretsens område på den vestlige siden av elven idag er innlemmet i Landkreis Görlitz i Fristaten Sachsen.
Hans Peter Styren

**Hans Peter Styren** (født 26. november 1923, død 3. januar 2022) var en norsk motstandsmann under andre verdenskrig.
 
Styren ble vervet av Dick Zeiner-Henriksen, som gjorde tjeneste i Kompani Linge høsten 1943, 19 år gammel. Han gikk under dekknavnet «Timmosjenko», forenklet «Timo». Han hadde base blant de norske spesialstyrkene i Stockholm, men deltok i flere spesialoppdrag i området rundt Oslo og Halden.

Den 4. mai 1944 deltok Styren i aksjonen i Kirkeveien 90 som vakt. Under aksjonen kom Styren i skuddveksling med politiet og ble truffet tre ganger, men overlevde. Skuddvekslingen advarte imidlertid Dick, samt Gregers Gram, Edvard Tallaksen og Max Manus som befant seg i major Kiellands leilighet i 7. etasje i Kirkeveien 90. De tre andre vaktene ble derimot tatt til fange og skutt på Trandumskogen én uke etter aksjonen.
Hans Peter Styren, Max Manus og Dick Zeiner Henriksen var de eneste deltakerne i denne aksjonen som overlevde krigen.

Etter krigen bosatte Styren seg i Sverige. Han holdt en lav profil i alle år, inntil 50-årsjubileet for krigens slutt i 1995, da han for første gang fortalte om sine opplevelser fra krigen. Etter krigen fikk Styren et brev fra Max Manus, hvor Manus takket Styren for at han reddet livet hans under aksjonen.

## Referanser


## Eksterne lenker
*   NRK  P2 - Flere enn Max Manus
*   Fokus: »Max Manus tackade mig«
Hurtigløp på skøyter under Vinter-OL 1964 – 1500 meter menn

**1 500 meter [[hurtigløp på skøyter]] herrer** var en øvelse under Vinter-OL 1964. Den ble avviklet på Olympia Eisstadion Innsbruck 6. februar 1964. 54 skøyteløpere fra 20 nasjoner deltok.

## Medaljevinnere

## Rekorder
Dette var gjeldende rekorder, verdens- og olympisk rekord, før Vinter-OL i 1964.

*(**)* Rekorden ble satt på høyfjellsbane (mer enn 1&nbsp;000 meter over havet) og på naturis.

Det ble ikke satt noen nye olympisk rekord under konkurransen.

## Resultater

## Eksterne lenker
* 
* Offisiell olympisk rapport
* Speed Skating at the 1964 Innsbruck Winter Games: Men's 1,500 metres  på Sports-reference.com/olympics
*  Distance result: Olympic Winter Games 1964 · Men · 1.500 Metre Resultater på SpeedSkatingNews.info
*  Results of the 1964 Olympic Winter Games 1500 meters Men.
*  Results Olympic Games 1963/1964 Men - 1500m : 06 Feb 1964 - Innsbruck på www.ISU.html.infostradasports.com
*  Speed Skating - 1964 Olympic Games - Results Men's 1500 m - 6th February på The-Sports.org
*
Robert Englund

**Robert Englund** (født 1947) er en amerikansk skuespiller og regissør som er mest kjent for sin rolle som den fryktinngytende seriemorderen «Freddy Krueger» i *[[A Nightmare on Elm Street]]*-filmene. Han fikk en Saturn Award-nominasjon for beste mannlige birolle for sin rolle i filmen *[[A Nightmare on Elm Street 3: Dream Warriors]]* i 1987 og oppfølgeren *[[A Nightmare on Elm Street 4: The Dream Master]]* i 1988. Robert Englund hadde en liten rolle som Marty i filmen *[[En stjerne blir født (film fra 1976)|En stjerne blir født]]* og spilte også i filmen *[[Freddy vs. Jason]]* i 2003.

Siden Englund debuterte som skuespiller i filmen *Buster and Billie* fra 1974 har Englund gjort over 100 opptredener i både filmer og fjernsyn. Englund har fungert som vertskap for Horror Hall of Fame Awards hele tre ganger mellom 1989 og 1991. Englund gjorde sin debut som regissør med skrekkfilmen *976-EVIL* fra 1989. Hans andre spillefilm som heter *Killer Pad* ble sluppet direkte på DVD i 2008].

Robert Englund har skrevet sine memoarer, *Hollywood Monsters: A Walk Down Elm Street*, sammen med forfatteren Evan Marc Katz, og den ble utgitt av Pocket Books den 13. oktober 2009. I januar 2010 ble det annonsert at han vil returnere i rollen som figurene Captain Howdy og Jackson Roth i filmen *Strangeland,: Disciple Strangeland II* som er oppfølgeren til filmen *Strangeland*.

I 2011 spilte han seg selv i videospillet i *[[Call of Duty: Black Ops]]*. I 2022 dukket han opp i ni episoder av spenningsserien *[[Stranger Things]]* som Victor Creel, som strømmes på Netflix.

## Referanser


## Eksterne lenker
* 
*
Landkreis Spree-Neiße

**Landkreis Spree-Neiße** (nedersorbisk: *Wokrejs Sprjewja-Nysa*) er en Landkreis i den sørøstlige delen av Brandenburg.

## Geografi
Kretsen grenser i nord til Landkreis Oder-Spree, i øst til Polen, i sør til Landkreis Görlitz og Landkreis Bautzen i Fristaten Sachsen, i vest til Landkreis Oberspreewald-Lausitz og i nordvest til Landkreis Dahme-Spreewald. Landkreis Spree-Neiße omslutter nesten fullstendig den kretsfrie byen Cottbus.

## Referanser


## Eksterne lenker
*
Fylkesleksikon for Sogn og Fjordane

**Fylkesleksikon for Sogn og Fjordane**, tidligere **NRK Sogn og Fjordane fylkesleksikon**, er et lokalleksikon for Sogn og Fjordane som ble produsert av NRKs distriktskontor NRK Sogn og Fjordane. Leksikonet har et betydelig fokus på beskrivende lokale historier i fylket. I mars 2010 inneholdt det i underkant av 7000 artikler. Redaktør for lokalleksikonet er Ottar Starheim.

Starheim fikk sammen med Arild Nybø Sogn og Fjordane journalistlags pressepris i 2002 for å ha bygget opp fylkesleksikonet.

11. februar 2015 overtok nynorskleksikonet Allkunne redaktøransvaret for fylkesleksikonet.

## Referanser




## Eksterne lenker
*
Erling Alfred Westli

**Erling Alfred Westli** (født 28. mars 1906 på Lørenskog, død 8. februar 1978) var en norsk fiolinist, dirigent og komponist. Han vokste opp på Lørenskog og studerte fiolin med Ernst Glaser. Han var i mange år kino- og kafémusiker. Han spilte blant annet på Rosekjelleren, Hotell Bristol og Theaterkaféen samt at han hadde vikariater i operaorkesteret og andre orkestre. Han var også leder for Romeriksgutta, et ensemble i den lette og muntre musikkgenren. Det ble startet i 1936 og var i mer enn 20 år et kjent ensemble i radioen og på grammofonplater. Erling Westli var en viktig drivkraft i det lokale musikklivet på Lørenskog og dirigerte en rekke sangkor, f. eks. Lørenskog Sangforening, som ble et av de lendende korene på Romerike. Fra 1942 – 1950 var han dirigent for Lørenskog Mannskor. Han dirigerte også i mange år det lokale Sangerhallen strykeorkester og flere skoleorkestre.

Noen av hans komposisjoner:

* Tussebrura. Suite for fiolin og piano. 
* I Jotunheimen. For barytonsolo, mannskor og orkester. (Tekst A. O. Vinje). 
* Fantasi for obo med strykere og klarinett. 
* Lørenskogvalsen. (Tekst Harry Olsen). 
* Det heiter ikkje eg -. Vond tid. For blandet kor a capella (Tekst Haldis Moren Vesås). 
* Vesle Torild. Sang med instrumentakkompagnement (Tekst Erling Westli). 
* Lengsel. Til Turid. Langsom vals.
Det forente Darhan-Mumingan-banner

**Det forente Darhan-Muminggan-banner** (kinesisk: 达尔罕茂明安联合旗; pinyin: *Dá'ěrhǎn Màomíng'ān Liánhé Qí*) er et banner (fylke) i byprefekturet Baotou i den autonome region Indre Mongolia i Folkerepublikken Kina. 

Befolkningen var på  innbyggere i 1999.

## Gruvedrift
Den betydningsfulle Bayan Obo-gruven, med verdens største kjente forekomster av sjeldne jordarter og av niob, og store reserver av jernmalm, ligger i banneret. 

## Arkeologi
Det arkeologiske funnstedet Olon Sume i banneret blir utviklet som et turistmål. Her lå den nordlige hovedstad for öngötenes konger. Byen – som på Yuan-dynastiets tid het **Koshang**, var kristen, og den hadde en assyrisk biskop.

## Kulturminner
Restene av Olob Ume (Aolunsumu) (*Aolunsumu cheng yizhi*) og åstedet for Bailingmiao-opprøret (*Bailingmiao qiyi jiuzhi*) i slutten av februar 1936 er oppført på Folkerepublikken Kinas liste over kulturminner.

## Referanser


## Eksterne lenker
* Lokalregjeringens hjemmesider  
* Frontier Passages: Ethnopolitics and the Rise of Chinese Communism, 1921-1945 (Bailingmiao Uprising)
Héctor Elizondo

**Héctor Elizondo** (født 22. desember 1936 i New York City i New York) er en amerikansk skuespiller. Han debuterte som skuespiller i 1963 med filmen *The Fat Black Pussycat*. Han spilte i 1990-tallsserien *[[Chicago Hope]]*.

Elizondos første store rolle som skuespiller var med rollen som «Gud» i et teaterstykke som han vant en OBIE Award for. Siden den gang har Elizondo vært med i over åtti filmer og TV-serier inkludert hans rolle i *Chicago Hope* som han har vunnet både en Emmy- og ALMA Award for, i tillegg til at han ble nominert til en Satellite Award og flere SAG Awards for å spille denne rollen. Elizondo ble nominert til en Golden Globe for rolletolkningen sin *[[Pretty Woman]]* (1990), til tross for at han bare var med i filmen i 10 minutter.

## Filmografi (utvalg)
* 1974 – *[[Pelham 1-2-3 kapret]]*
* 1980 – *[[Den amerikanske gigolo]]*
* 1981 – *[[Farlig beundring]]*
* 1990 – *[[Pretty Woman]]*
* 1997 – *[[Turbulence]]*
* 1999 – *[[Runaway Bride]]*
* 2004 – *[[Prinsesse på prøve 2 - Kongelige forviklinger]]*
* 2010 – *[[Valentine's Day (film)|Valentine's Day]]*
* 2011 – *[[New Year's Eve]]*

## Referanser


## Eksterne lenker
*
Powiat Zgorzelecki

**Powiat Zgorzelecki** er en landkrets (Powiat) omkring den polske byen Zgorzelec i nederschlesiske voivodskap. Den har et areal på 838 km², og 95.095 innbyggere. Kretsen tilhører Euroregion Neiße.

Powiat Zgorzelecki ble opprettet den 1. januar 1999. Deler av kretsen omfatter deler av den tidligere schlesiske kretsen Landkreis Görlitz og deler av Amtshauptmannschaft Zittau som var en del av kongeriket Sachsen.
Powiat Żarski

**Powiat Żarski** er en polsk landkrets (Powiat) i Lubusz voivodskap med Żary *(Sorau)* som kretshovedstad på grensen mellom Tyskland og Polen mellom elvene Lausitzer Neiße og Bober. Den har et areal på , og omkring  innbyggere. Kretsen tilhører Euroregion Neiße.

Powiat Żarski ble opprettet den 1. januar 1999 gjennom en administrativ reform der antallet voivodskap ble redusert og ordningen med powiater ble gjeninnført. Deler av kretsen omfatter deler av den tidligere prøyssiske kretsen Landkreis Sorau (1818&ndash;1945).
Mpande

**Mpande kaSenzangakhona** (født 1798 i Babanango, død 19. november 1872) var konge over Zululand fra 1849 til 1872, noe som gjør ham til den zulukonge som regjerte lengst. Han var halvbror til Shaka og Dingane, som begge var hans forgjengere som konge. 

## Liv og virke
Mpande ble sett på som en svak person sammenlignet med sine samtidige, så mens andre halvbrødre ble fjernet, ble han tillatt å leve. Da Dingane påla sin høvding inDuna Ndlela kaSompisi å myrde ham, utsatte Ndlela det flere ganger, da han så at Mpande var den eneste sønnen som hadde hatt barn, og Ndlela mente at en fortsettelse av blodets linje var av avgjørende betydning for stabiliteten i zulufolket. For dette ble Ndlela torturert til døde av Dingane. 

I januar 1840 hjalp Andries Pretorius Mpande i opprøret mot Dingane, som ble drept på en reise nord i Hlatikhuluskogen. Suksesjonsreglene i zulukongedømmet var i beste fall løse, men tradisjonen tilsa at eldste sønn til «fremste kone» skulle følge sin far. Uheldigvis kunne kongen velge hvem som helst av sine koner til «fremste kone» og til og med forandre mening, noe Mpande gjorde. Hvem som skulle etterfølge ham, ble derfor avgjort i kamp mellom de to utfordrerne, Cetshwayo og Mbulazi, på bredden av elven Tugela. Cetshwayo vant, og da faren døde, etterfulgte han ham som konge i Zululand. 

## Mpande og norsk misjon
Mpande åpnet Zululand for Det Norske Misjonsselskaps første misjonær i Sør-Afrika, Hans Schreuder. Bakgrunnen for det var at Schreuder, som da bodde på Umpumulo, var blitt kjent i hele området for sine medisinkrukker. Schreuder hadde studert medisin i tillegg til teologi i Norge og kunne gi folk legehjelp.  Mpande hadde fryktelige giktsmerter, og da ingen av de kongelige medisinmennene kunne hjelpe, hadde høvdingen i Mapumulo foreslått for Mpande at Schreuder kanskje kunne hjelpe ham, og han ble derfor hentet til kongens residens, Unodwengu. Der ble han i litt over to uker, og Mpande var fornøyd med behandlingen, både av ham selv og av en av prinsessene og noen andre i Mpandes nære omgangskrets. Så kongen likte ikke tanken på at misjonæren reiste tilbake så fort, og spurte Schreuder om hva han skulle gjøre om gikten kom tilbake. Misjonæren sa seg villig til å komme tilbake, men mente at den lange avstanden ville gjøre det vanskelig, Umpumulo lå utenfor Zululands grenser. 

Dette førte til at Mpande gav ham lov til å etablere seg som misjonær i Zululand, for da ville han være nær kongen når kongens smerter ble store. Han fikk fire elefanttenner og flere kuer av kongen og løfte om å kunne bosette seg på Impanga. 25. mai 1851 etablerte han seg der, og de første månedene hadde han mye å gjøre som lege, for det gikk en feberepidemi i området. Siden fungerte Schreuder også som mellommann og forhandler mellom Mpande og britene i Natal. Men verken kongen eller noen av hans familie lot seg omvende til kristendommen.

## Referanser
Michael Emerson

**Michael Emerson** (født 1954) er en amerikansk skuespiller, blant annet kjent for roller som Zep Hindle i skrekkfilmen *[[Saw]]*, og som Benjamin Linus i TV-serien *[[Lost]]*. Emerson ble i 2009 nominert til en Golden Globe i kategorien for beste mannlige birolle.

Emerson fikk sitt gjennombrudd som skuespiller i 1997 da han fikk hovedrollen som forfatteren Oscar Wilde i regissør Moises Kaufmans off-Broadway-skuespill *[[Gross Indecency: The Trials of Oscar Wilde]]*. Denne rollen ble fulgt opp med flere andre roller på teaterscenen. I 1998 spilte han mot sin skuespillerkollega Uma Thurman da han opptrådte i en off-Broadway-produksjon av teaterstykket *Le Misanthrope*. I 1999 spilte han rollen som Willie Oban i filmen *The Iceman Cometh* der han spilte sammen med Kevin Spacey. 

Han er en av hovedrolleinnehaverne i TV-serien *[[Person of Interest]]*.

## Referanser


## Eksterne lenker
* 
*
Olon Sume

**Olon Sume** (eller **Olon Sume-in Tor**) er et arkeologisk funnsted i den nordre del av banneret (fylket) Darhan Muminggan forente banner i byprefekturet Baotou i den autonome region Indre Mongolia i Folkerepublikken Kina. Funnene gjort der er svært allsidige. 

Byen kan ha vært bispesete for Østens kirke, og hadde på 1200-tallet (i Yuan-dynastiets tid) muligens også en katolsk kirke. 

Et stort antall gravsteiner funnet her er smykket med kristne kors av syro-orientalsk type. 

Den kinesiske regjering har på senere år (2000-tallet) begynt å utvikle stedet som turistattraksjon. 

## Koshang?
Siden 1930-årene er stedet av noen forskere blitt identifisert som restene etter den gamle byen **Koshang**, som den nordlige hovedstad for middelalderfolket öngötenes konger. Men denne identifikasjonen er ikke sikker, mener andre, og det er mulig at Koshang lå et godt stykke lenger sør, sønnenfor Daqingfjellene.

## Referanser


## Litteratur
*Tjalling H. F. Halbertsma: «Tracing the Gobi — Nestorian Gravestones in Inner Mongolia», i *Asian Art Newspaper*, mai 2003.
*Tjalling H. F. Halbertsma: *Early Christian Remains of Inner Mongolia*, Leiden: Brill, 2008
* Walther Heissig: *Die mongolischen Handschriften-Reste aus Olon süme, Innere Mongolei (16.-17. Jhdt.)*, serien Asiatische Forschungen, Wiesbaden: Harrassowitz, 1976.
*Nicholas Poppe: «A Fragment of The Bodhicaryavatara From Olon Sume», i *[[Harvard Journal of Asiatic Studies]]*, Vol. 17, No. 3/4 (Harvard-Yenching Institute, Dec., 1954), s. 411-418

## Eksterne lenker
* Tjalling H. F. Halbertsma: ''Nestorian Remains of Inner Mongolia: Discovery, Reconstruction and Appropriation'', 2007 PDF-fil
Joseph Bertrand

**Joseph Louis François Bertrand** (født 11. mars 1822 i Paris, død 5. april 1900 i samme by) var en fransk matematiker. Han er kjent for sin elegante anvendelse av differensialligninger innenfor analytisk mekanikk, spesielt termodynamikk, samt for sine arbeider om statistisk sannsynlighetsregning, kurveteori og overflateteori.

Bertrand var tidlig utviklet og begynte å høre forelesninger ved *[[École polytechnique]]* bare 11 år gammel. Han tok doktorgraden i 1839, og var professor i matematisk fysikk ved Collège de France. Fra 1874 var han *[[sécrétaire perpétuel]]* ved Vitenskapsakademiet i Paris, og i 1884 ble han opptatt i Det franske akademi.

Hans bok *Calcul des probabilités* inneholder et paradoks kalt Bertrands paradoks. Bertrand diskuterer sannsynligheten for at en vilkårlig korde i en sirkel er lenger enn en side i likesidet trekant innskrevet i sirkelen, og viser hvordan dette problemet leder til forskjellige resultater etter hvordan man beregner sannsynligheten.

## Verker
* *Traité elementaire d’algèbre* (1850)
* *Methode des moindres carrés* (1855)
* *Traité de calcul différentiel et de calcul intégral* (1864–1870)
* *Arago et sa vie scientifique* (1865)
* *Thermodynamique* (1887)
* *Calcul des probabilités* (1888)
* *D’Alembert* (1889)
* *Leçons sur la théorie mathématique de l’électricité* (1890)

## Referanser


## Kilder

## Eksterne lenker

*
Aghada kraftverk

**Aghada kraftverk** er et varmekraftverk ved Middleton når storbyen Cork i det sørøstre Irland. Anlegget har en opprinnelig installert produksjonskapasitet på 528 MW i fire enheter, men i 2010 ble en 435 MW turbin med kombinasjonssyklus åpnet. Totaleffekten er dermed økt til 963 MW. Anlegget stod ferdig i 1981. Brenselkilden er naturgass og tungolje.

Operatør er selskapet ESB Power Generation, og den nyeste generatoren ble levert av Alstom. Brenneren har lavt NOx-utslipp. Brenselkilden er primært naturgass, subsidiært olje på eldre enheter.

## Eksterne lenker
* Beskrivelse hos Power Technology.
Bapsfontein

**Bapsfontein** er en liten by i Ekhuruleni i provinsen Gauteng i Sør-Afrika. Byen ligger omtrent 15&nbsp;km nordøst for Kempton Park og ca. 25&nbsp;km fra Benoni.

De omkringliggende områder preges av store gressletter, og er kjent for sitt rike fugleliv. Våtmarkene er fredet i dette området. Bapsfontein utgjør en del av nedslagsfeltet for mange viktige elver og dammer. Området er regulert som jordbruksareal, med et lite bysentrum.

*Nest Park* er en del av Bapsfontein og består av ca 255 små gårder og er en liten landsby.

I 2004 dukket det opp synkehull som et resultat av at for mye grunnvann er blitt pumpet ut av jordbrukere i området. Jordsmonnet er dolomittisk og har høyt kalkinnhold, noe som gjør det svært fruktbar. Området er også godt tilrettelagt for hesteridning.

## Referanser
Emanuel Czuber

**Emanuel Czuber** (født 19. januar 1851 i Praha, død 22. august 1925 i Gnigl ved Salzburg) var en østerriksk matematiker.

Czuber gikk ut av realskolen i 1869 og studerte ved det tyske universitetet i Praha, hvor han var assistent for kartografen Karel Koristka. Fra 1874 underviste han ved en realskole i Praha, før han ble professor ved den tyske tekniske høyskolen i Brünn i 1886. I 1891 ble han professor ved den tekniske høyskolen i Wien, som professor Anton Wincklers etterfølger. Han var rektor for studieåret 1894–1895, og ble i 1899 utnevnt til hoffråd. Han trakk seg tilbake i 1921.

Czubers matematiske arbeid falt for det meste innenfor sannsynlighetsregningen, spesielt sannsynlighetsteori. Interessen for dette fagfeltet gikk tilbake til tiden da han beskjeftiget seg med observasjonsfeil innenfor geodesi. Hans hovedverk er *Wahrscheinlichkeitsrechnung und ihre Anwendung auf Fehlerausleichung, Statistik und Lebensversicherung*, som bragte ham frem i første rekke blant statistikerne. Han var også opptatt av forsikringsvesenet.

## Verker
* *Vorlesungen über Wahrscheinlichkeitsrechnung* (1879)
* *Geometrische Wahrscheinlichkeiten und Mittelwerte* (1884)
* *Theorie der Beobachtungsfehler* (1891)
* *Vorlesungen über Differential- und Integralrechnung* (1898)
* *Wahrscheinlichkeitsrechnung und ihre Anwendung auf Fehlerausgleichung, Statistik und Lebensversicherung* (1903)
* *Vorlesungen über Differential- und Integralrechnung* (1906)
* *Einführung in die höhere Mathematik* (1909)
* *Die statistische Forschungsmethoden* (1921)
* *Die philosophische Grunlagen der Naturwissenschaften* (1923)

## Referanser


## Kilder

* Doležal, Eduard: «Emanuel Czuber», i *[[Jahresbericht der deutschen Mathematiker-Vereinigung]]* 37 (1928), s. 287–197.

## Eksterne lenker

*
Osip Bodjanskij

**Osip Maksimovitsj Bodjanskij** (russisk Осип Максимович Бодянский, vitenskapelig translitterasjon *Osip Maksimovič Bodjanskij*, født  i Varva i dagens Ukraina, død  i Moskva) var en russisk historiker og litteraturhistoriker.

Bodjanskij ble i 1842 ansatt som professor i historie og i slavisk litteratur ved universitetet i Moskva. Som sekretær for «Selskapet for russisk historie og antikviteter» redigerte han selskapets tidsskrift *[[Tsjetenija]]*, hvor han offentliggjorde en rekke kildeskrifter og monografier angående Russlands historie. Han skrev også en bok «Om de slaviske stammenes folkepoesi» (1837) og en undersøkelse av «Tiden for de slaviske stammenes opprinnelse» (1855).

## Referanser


## Kilder
Denholm Elliott

**Denholm Elliott** (født 31. mai 1922 i London, død 6. oktober 1992 i Santa Eulalia del Río på Ibiza i Spania) var en engelsk skuespiller som gjorde seg bemerket både på teater og film. Han ble kreditert for 120 prestasjoner på film og TV. 

Han gikk på Malvern College og utdannet seg senere ved Royal Academy of Dramatic Art i London. Han huskes blant annet for rollen som kurator Marcus Brody i de tre første Indiana Jones-filmene.

## Andre verdenskrig
Under den andre verdenskrig sluttet han seg til det britiske Royal Air Force der han fikk opplæring som  radiooperatør og skytter. Natten mellom den 23. og 24. september 1942 var Elliot med i sin Handley Page Halifax bombefly og deltok i et luftangrep på en tysk ubåt som lå i havn ved byen Flensburg i Tyskland. Bombeflyet han var ombord i, ble truffet av antiluftskyts og styrtet etter kort tid i Nordsjøen nær byen Sylt. Elliot og to andre besetningsmedlemmer overlevde flystyrten, og han tilbrakte resten av krigen i en krigsfangeleir i  Schlesien, og i løpet av denne tiden ble han involvert i en del amatør-skuespill.

## Skuespill
Etter krigen gjorde han sin debut som skuespiller i filmen *Dear Mr. Prohack* i 1949. I dag er han nok mest kjent for sine roller i filmene om Indiana Jones, der han spilte karakteren *Dr. Marcus Brody*.

Han gjorde mange opptredener på fjernsyn, særlig i skuespill som var skrevet av regissøren Dennis Potter, inkludert *Follow Yellow Brick Road* (1972) og *Brimstone and Treacle* (1976). Han spilte også i TV-serien *[[Thriller (TV-serie)|Thriller]]* (1975).

I 1980-årene vant han tre BAFTA-priser i kategorien beste mannlige birolle, blant annet som karakteren Coleman i filmen *Rollebyttet* (*Trading Places)* fra 1983, og han ble nominert til en Oscar for sine prestasjoner i filmen *[[A Room with a View]]*. Hans karriere inkluderte også mange roller teaterscenen blant annet med The Royal Shakespeare Company.

## Ekteskap
Elliott var åpent bifil og giftet seg to ganger. Første gang med den britiske skuespillerinnen Virginia McKenna, men dette ekteskapet varte bare noen få måneder i 1954. Den andre gangen var han gift med skuespillerinnen Susan Robinson, som han fikk to barn sammen med. Hans datter Jennifer Elliott (født i 1964) begikk selvmord i 2003.

Denholm Elliott ble diagnostisert med hiv i 1987 og døde i 1992 av aids-relatert tuberkulose i sitt hjem på Ibiza i Spania. Hans enke Susan Elliott skrev en biografi om ham etter hans død. Hun har også jobbet tett med UK Coalition of People, som arbeider med spørsmål angående hiv og aids. Susan Elliott døde den 12. april 2007 etter en brann i sin leilighet i London.

## Referanser


## Eksterne lenker
*
Brattlandsdalen

**Brattlandsdalen** er en trang dal på grensen mellom Ullensvang og Suldal kommuner og Vestland og Rogaland fylker. Dalen har navn etter gården Brattland i Suldal, og danner forbindelse mellom Røldal og Suldal. Gjennom dalen renner Brattlandsdalåa, som danner utløp for Røldalsvatnet (380 moh.) ut i Suldalsvatnet (68 moh.). I enden av dalen ligger bygda Nesflaten. Riksvei 13 går gjennom dalen.

## Referanser
Collar (BDSM)

**Collar** er et halsbånd som kan brukes av den underdanige parten i et BDSM-forhold.

Halsbåndet kan være laget av forskjellige materialer, fra enkelt lærmateriale til et kunstnerisk utsmykket halssmykke. Den signaliserer at den som går med det er *eid* av den andre parten. Enkelte BDSM-par lager en seremoni ved påsettelse av collar hvor de to forbindes med hverandre. Halsbåndet kan har gjerne en ring foran til bruk i leken, setting hvor den som bærer den kan bindes fast eller holdes i disiplin og kontrolleres.

## Referanser
Viking Global Investors

**Viking Global Investors** er et hedgefond med hovedkontor i USA. Fondet ledes av den norskfødte finansmannen Ole Andreas Halvorsen og hadde 9,8 milliarder US dollar under forvaltning i 2008.

## Eksterne lenker

* Firmaets nettsted (engelsk)
* Blogginlegg i New York Times om Viking Global Investors
* Artikkel på økonominettstedet ''e24'' om Halvorsen og Viking Global Investors (engelsk)
Jenna Elfman

**Jenna Elfman** (født 1971) er en amerikansk skuespiller som har opptrådt på TV og i flere filmer. Hun spilte Dharma i den amerikanske komiserien *[[Dharma og Greg]]*. Elfman har også spilt i flere filmer, blant annet *Krippendorf's Tribe*, *Looney Tunes: Back in Action* og *Town & Country*. 

Elfman har gjort gjesteopptrendener i blant annet *[[NYPD Blue]]*, *[[The Monroes]]* og *[[Murder One]]*, før hun fikk hovedrollen i komiserien *Dharma & Greg* som gikk på kanalen ABC mellom 1997 og 2002. Hun vant en Golden Globe Award for denne rollen og hun ble to ganger nominert til en Emmy Award. Hun var sammen med David Hyde Pierce vert for Emmy-utdelingen i 1999.

Blant Jenna Elfmans andre TV-opptredener er gjestehovedrollen i to episoder av serien *[[Two and a Half Men]]* i 2004 og i en episode av *[[Brothers and Sisters]]* i 2007. Hun gjorde også en gjesteopptreden i den sjette episoden av sesong fire av TV-serien *[[My Name Is Earl]]*, der hun spilte en lagleder for en gjeng cheerleadere. Hun spilte også Billie Chase i tv-serien *Accidentally on Purpose*. I 2011 spilte hun en liten gjesterolle som Dharma Montogomery i første episoden av sesong ni av *Two And A Half Men*.

Elfman fødte den 23. juli 2007 sønnen Story Elias i Los Angeles og i september 2009 annonserte Elfman at hun ventet sitt andre barn, som ble født 2. mars 2010 og skal hete Easton Quinn Monroe.

## Referanser

## Eksterne lenker
* 
*
Viktor Ivanovitsj Grigorovitsj

**Viktor Ivanovitsj Grigorovitsj** (russisk Ви́ктор Ива́нович Григоро́вич, vitenskapelig translitterasjon *Viktor Ivanovič Grigorovič*, født  i Balta, død  i Elisavetgrad, dagens Kropyvnytskyj i Ukraina) var en russisk slavist.

Grigorovitsj foretok i årene 1845–1846 en reise i de slaviske landene på Balkan-halvøya og bragte en rekke verdifulle håndskrifter med seg hjem. Blant annet fant han det gammelkirkeslaviske håndskriftet *[[Codex Marianus]]* på Athos-fjellet. Fra 1840 til 1866 var han professor i slaviske språk i Kazan og senere i Odessa. Som lærer hadde han stor betydning for flere yngre filologer. Sammen med Buslajev representerte han en slavofil retning innenfor vitenskapen, tilsvarende slavofilismen innenfor litteratur og filosofi med sentrum i Moskva. 

## Referanser


## Kilder
Rotstein

**Rotstein** er et fjellmassiv i Landkreis Görlitz som er oppkalt etter sitt høyeste fjell. Det er det eldste naturreservatet i Fristaten Sachsen.

Rotstein befinner seg øst for byen Löbau og er omgitt av kommunene og distriktene Bischdorf, Dolgowitz, Sohland am Rotstein, Zoblitz og Rosenhain. Nord for fjellmassivet går Bundesstraße 6 og banestrekningen Dresden–Görlitz mellom Löbau og Reichenbach. Langs fjellkammen går den tidligere grensen mellom Niederschlesischer Oberlausitzkreis og Landkreis Löbau-Zittau.

Den mest markante toppen i massivet er den 455 meter høye *Rotstein*. Nest høyeste fjell er det 421 meter høye *Hengstberg*, som opptar hele den midterste og østlige delen av massivet. Bak dette ligger *Georgenberg*, sett fra luften som en hestesko.

På den sørøstlige spissen av *Rotstein* ligger det et senslavisk eller tidlig tysk festningsanlegg. I slutten av oktober 2000 ble et nytt utsiktstårn innviet. Tårnet er 21 meter høyt og har 101 trappetrinn.

Rotstein naturreservat ble opprettet i 1912. Med sine omkring 530, ofte sjeldne plantearter, er det det mest artsrike fjellet i Oberlausitz. Blant artene kan nevnes blåveis, laurbærtre, omphalodes scorpioides, vanlig edelgran, primula eliator, kranslilje, barlind, gladiolus imbricatus L og arum
The Fat Boys

**The Fat Boys** er en rap-trio fra Brooklyn, New York City, som ble dannet på begynnelsen av 1980-tallet.

Trioen var tidligere kjent under navnet Disco 3, og består av Kool Rock Ski og Prince Markie Dee. Buff Love var medlem frem til han døde 10. desember 1995.

## Diskografi
* *Fat Boys* (Sutra 1984) 
* *The Fat Boys Are Back!* (Sutra 1985)
* *Big & Beautiful* (Sutra 1986)
* *Crushin*' (Tin Pan Apple/Polydor 1987)
* *Disorderlies (Original Soundtrack)* (Tin Pan Apple/Polydor 1987)
* *The Best Part Of The Fat Boys* (Sutra 1987)
* *Coming Back Hard Again* (Tin Pan Apple/Polydor 1988)
* *On And On* (Tin Pan Apple/Mercury 1989)

## Eksterne lenker
* 
* 
*
Wimme Saari

**Wimme Saari** (døpenavn *Frans Wilhelm Saari*, artistnavn *Wimme*; født i 1959) fra Kelottijärvi, Enontekis i Finland er en særegen og internasjonalt anerkjent samisk joiker og musiker. 

Med sin særegne stemmebruk kombinerer Wimme tradisjonell samisk joik med jazz- og rockinspirerte improvisasjoner.

## Biografi
Wimme Saari vokste opp i en reindriftsfamilie, både faren og Wimmes eldre bror var aktive innen reindrift. Foreldrene joiket ikke, men Wimme lærte seg den lokale, nordsamiske måten å joike på ved å lytte til radio og album. Allerede ved 15 års alder komponerte han sin første joik og gjennomførte konserter som trubadur og joiker.

I 1986 ble Saari ansvarlig for arkivmaterialet i den finske kringkastingen *[[YLE]]* (Yleisradio) og i disse arkivene fant han blant annet opptak av sin onkels joiker fra 1963. Som et resultat forsøkte han å eksperimenterte med jazz og joik sammen med andre musikere. Han ga senere uttrykk for at disse musikalske eksperimentene var mislykket, men allikevel en verdifull erfaring.

Erfaringene tok han med seg inn i det langvarige samarbeidet med bandet RinneRadio, og musikerne Tapani Rinne og Jari Kokkonen. Først i 1995 realiserte de Wimme Saaris solodebut *Wimme*. Albumet fikk prisen *Årets Folk album* i Finland.

## Diskografi
Wimme Saari albumdebuterte som joiker, musiker og komponist på albumet *Dance and Visions* i 1990 med jazz- og elektronikabandet *Rinneradio*. Siden fulgte RinneRadio-albumet *Joik* i 1992. Saari deltok også som vokalist på RinneRadios *Unik* i 1994.

Arbeidet med utgivelse av joiken «Texas» i 1996 og albumet *Gierran* i 1997 endte i en felles utgivelse fra Wimme Saari og RinneRadio kalt *File Under: Finnish Ambient Techno Chant*".

### Soloalbum
* *Ivgu*, 2025
* *Human*, 2017
* Soabbi, 2013
* *Mun*, 2010
* *Gápmu*, 2003
* *Bárru*, 2003
* *Cugu*, 2000
* *Gierran*, 1997
* *Texas*, 1996 (EP)
* *Wimme*, 1995

Wimme har også deltatt på albumene til andre musikere, for eksempel Hedningarna, Nits or Hector Zazou. Albumene Ivgu og Human er samproduksjoner med den finske saksofonisten og jazzmusikeren Tapani Rinne.

### Film- og teatermusikk
Wimme Saari komponerte musikken til forestillingen *«1852»* ved Beaivváš Sámi Teáhter i 2008. Han har dessuten komponert musikken til flere samiske filmer:

* *Bázo*, 2003
* *Umur*, 2002
* *Ságojoga ministtar*, 1997

I 2009 produserte den finske regissøren Juha Iisak Koivisto den 30 minutter lange dokumentaren *Wimme*, vist under den samiske internasjonale filmfestivalen i Kautokeino. Filmen omhandler samisk joik, samisk historie og Wimme Saari musikalske filosofi.

## Referanser


## Eksterne lenker
* 
* 
* 
* 
* iTunes-biografi: Wimme Saari
* Wimme asia-site
* Northside: Wimme
* Wimme joiker, YLE-innspilling
Meintjieskop

**Meintjieskop** er en bakke i Pretoria hvor Union Buildings (die Uniegebou(e) på Afrikand) ble reist.

Marthinus Wessel Pretorius, som senere ble den første presidenten i Den sydafrikanske republikk, var den første eieren av gården Elandsfontein, hvor Meintjieskop befinner seg. I 1856 skaffet Andries Francois du Toit (1813 – 1883) seg en bit av gården, i bytte med en Basutoponni, som han så kalte for Arcadia. Han var også Pretorias først magistrat, og var ansvarlig for byens grunnplaner. I løpet av denne perioden solgte han sitt landområde til Stephanus Jacobus Meintjies for 1 200 pund. Området ble omdøpt til Meintjieskop i 1870.

Meintjieskop er en del av Witwatersberg Ridge, som går fra øst til vest gjennom Pretoria. Geologisk sett danner den en del av Pretoriagruppen av Transvaalsekvensen.

## Referanser
Bekkersdal

**Bekkersdal** er en township som ligger 7 km øst for Westonaria og 14 km sør for Randfontein i provinsen Gauteng. Den ble opprettet i 1945 for å gi bosted til sorte afrikanere som arbeidet i gullgruvene i området. I 1983 fikk Bekkersdal status som egen kommune.
Mary Eaton

**Mary Eaton** (1901–1948) var en ledende skuespiller, sanger og danser mellom 1910 og 1920 før hun trappet ned med dansingen og syngingen. Hun opptrådte som profesjonell artist helt siden barndommen. Hun døde i en alder av 47 år i 1948 etter leversvikt grunnet alt for mye alkohol. 

Eaton gjorde sin aller siste opptreden på teateret i 1932. Hun var sterkt plaget av at karrieren hennes gikk nedover på 1930-tallet og etter tre påfølgende vanskelige ekteskap begynte Eaton å slite med alkoholisme. Selv om hennes søsken prøvde å gripe inn ved flere anledninger og hun begynte med flere rehabiliteringsprogrammer flere ganger var hun ikke i stand til å overvinne sin alkohol-avhengighet. 

Eaton ble etter sin død gravlagt ved Forest Lawn Cemetery i Los Angeles sammen med de andre avdøde medlemmene av Eaton-familien.

## Referanser


## Eksterne lenker
* 
*
Häggvikstunnelen

**Häggvikstunnelen** er en veitunnel i Sollentuna kommune nord for Stockholm i Sverige. Den er 300 meter lang og er en del av Länsväg 265. Den har tre kjørefelt i hver retning hvor retningene er adskilte med en betongvegg. 

## Se også
*Törnskogstunnelen
*Löttingetunnelen

*Veitunneler i Sverige
Anthony Edwards (skuespiller)

**Anthony Charles Edwards** (født 1962) er en amerikansk skuespiller og regissør. Han har medvirket i ulike filmer og TV-programmer. Filmer han har vært med i inkluderer *[[Top Gun]]*, ''Zodiac'', *Revenge of the Nerds* og *Northern Exposure*.

Edwards har vært gift med Jeanine Lobell siden 1994 og de bor i New York. De har en sønn som heter Bailey og de tre døtrene Esme, Wallis og Poppy sammen. Han er også formann for Shoe4Africa som er en non-profit organisasjon som donerer klær og sko til befolkningen i Afrika og de tar sikte på å bygge det største offentlige barnesykehuset i der.

Edwards fikk til sammen fire Emmy-nominasjoner for sin rolle i TV- dramaserien Outstanding Lead. Han vant også en Golden Globe innen kategorien Beste mannlige skuespiller i 1998. I tillegg fikk han en Carnegie Medal Award for filmen *Die, Mommie, Die* som er fra 2003.

## Referanser


## Eksterne lenker
*
Wangmuliang

**Wangmuliang** er et kirkehistorisk interessant sted rett nord for Hohhot i den autonome regionen Indre Mongolia i Folkerepublikken Kina. Her er det blitt funnet gravstøtter fra 1200-tallet (Yuan-dynastiets tid) som vitner om et sterkt nærvær av assyriske kristne. Befolkningen i området var den gang for det meste öngüter.

Både Wangmuliang og andre arkeologiske funnsteder er blitt utsatt for omfattende gravrøveri og plyndring, meget av det mot slutten av 1900-tallet.

## Litteratur
*Tjalling H. F. Halbertsma: *Early Christian Remains of Inner Mongolia*, Leiden: Brill, 2008
Törnskogstunnelen

**Törnskogstunnelen** er en veitunnel i Sollentuna kommune nord for Stockholm i Sverige. Den er 2071 meter lang og er en del av Länsväg 265. Den har to løp, hvor hvert løp har to kjørefelt.

Sprengningen av tunnelen begynte i januar 2004 fra sørvest ved veikrysset Tunberget, og i april 2004 fra nordøst. Gjennomslaget skjedde 3. mai 2006 i det søndre løpet og 25. mai 2006 i det nordre. Tunnelen åpnet for trafikk 24. juni 2008.

## Se også
*Häggvikstunnelen
*Löttingetunnelen
*Veitunneler i Sverige

## Eksterne lenker
* Bilde av sørinnslaget
* Bilde av nordinnslaget
Anthony Edwards

**Anthony Edwards** er navnet til flere personer:

*Anthony Edwards (skuespiller) - amerikansk skuespiller og regissør
*Anthony Edwards (roer) - australsk roer
*Anthony Edwards (basketballspiller) - amerikansk basketballspiller
Hurtigløp på skøyter under Vinter-OL 1964 – 1500 meter kvinner

**1 500 meter [[hurtigløp på skøyter]] damer** var en øvelse under Vinter-OL 1964. Øvelsen ble avholdt på Olympia Eisstadion Innsbruck 31. januar 1964.

30 skøyteløpere fra 14 nasjoner deltok i øvelsen.

## Medaljevinnere

## Rekorder
Dette var gjeldende rekorder verdens og olympisk rekorder før Vinter-OL i 1964.

*(*)* Rekorden ble satt på høyfjellsbane (mer enn 1 000 meter over havet) og på naturis.

*(**)* Rekorden ble satt på høyfjellsbane (mer enn 1 000 meter over havet) og på kunstis.

Lidija Skoblikova forbedret den olympiske rekorden til 2.22,6 da hun ble olympisk mester.

## Resultater

## Eksterne lenker
* 
* Offisiell olympisk rapport
* Speed Skating at the 1964 Innsbruck Winter Games: Women's 1,500 metres  på Sports-reference.com/olympics
*  Distance result: Olympic Winter Games 1964 · Ladies · 1.500 Meter på SpeedSkatingNews.info
*   Results of the 1964 Olympic Winter Games 1500 meters Women.
*  Results Olympic Games 1963/1964 Ladies - 1500m : 31 Jan 1964 - Innsbruck på www.ISU.html.infostradasports.com
*  Speed Skating - 1964 Olympic Games - Results Women's 1500 m - 31st January på The-Sports.org
*
Boksburg

**Boksburg** er en by med 471&nbsp;121 innbyggere i provinsen Gauteng i Sør-Afrika. Byen er oppkalt etter regjeringssjef i Den sydafrikanske republikk, W. Eduard Bok.

Det ble oppdaget gull i området i 1887, og byen ble anlagt for å huse arbeidere i gullgruvene. I 1890 ble det anlagt jernbaneforbindelse til Johannesburg.

Boksburg-innsjøen havnet i nyhetsbildet internasjonalt i 1989 da de nyvalgte lokale styresmakter besluttet å lage inngjerding av innsjøen og forby ikke-hvite fra å bruke området.

Den kjente anti-apartheidaktivisten Chris Hani, leder av South African Communist Party og sjef for styrkene i Umkhonto we Sizwe (den væpnede fløyen av African National Congress), ble drept utenfor sitt hjem i *Dawn Park* i Boksburg i 1993 og er begravet i byen.

## Referanser
Marcin Bachleda

**Marcin Bachleda** (født 1982) er en polsk skihopper.

Han debuterte internasjonalt med 49.-plass (av 67 deltakere) i storbakken i VM i Bischofshofen i 1999. Han deltok også i VM i 2001, 2003 og 2005. Hans beste individuelle plassering i VM er 27.-plass i normalbakken i Lahtis i 2001 og i storbakken i Predazzo (Val di Fiemme) i 2003. I lagkonkurranse med Polen er hans beste plassering 6.-plass i normalbakken i Oberstdorf i 2005.

I verdenscupen debuterte han med 48.-plass i Willingen 4. februar 2001. Hans beste individuelle plassering i verdenscupen er 11.-plass i Kuusamo 30. november 2002. Sammenlagt i verdenscupen ble han nummer 42 i sesongen 2002-03.

Marcin Bachleda deltok i vinter-Universiaden i 2005 og 2009. I Yabuli (i Shangzhi i Folkerepublikken Kina) i 2009 tok han sølvmedalje i normalbakken, og var på det polske laget som ble nummer 4 (av 10 lag) i lagkonkurransen.

## Referanser


## Eksterne lenker
*
Nikolaus Poppe

**Nikolaus Poppe** eller **Nicholas Poppe** (russisk: Николай Николаевич Поппе, født 27. juli 1897 i Yantai i Kina, død 8. august 1991 i Seattle i USA) var en allsidig og svært produktiv russisk lingvist som spesialiserte seg på mongolsk og den større altaiske språkfamilie.

## Referanser


## Litteratur
* Walther Heissig og Klaus Sagaster: *Gedanke und Wirkung. Festschrift zum 90. Geburtstag von Nikolaus Poppe.* *Asiatische Forschungen*. Band 108, Otto Harrassowitz, Wiesbaden 1989, ISSN 0571-320X.
* Arista Maria Cirtautas: «Nicholas Poppe. A Bibliography of Publications From 1924–1977», i: *Parerga*, bind 4, Institute for Comparative and Foreign Area Studies, University of Washington, Seattle 1977.

## Eksterne lenker
* Nikolas-Poppe-symposium ved University of Washington (med biografisk materiale og fotos)
Walther Heissig

**Walther Heissig** (født 5. desember 1913 i Wien i Østerrike, død 5. september 2005) var en østerriksk mongolog.

Han ble i 1964 *ordinarius* for sentralasiatisk språk og kulturvitenskap ved  universitetet i Bonn. Han utgav mange større verker og enkeltstudier vedrørende mongolsk litteratur, kultur og historie, og samlet, redigerte og utgav mange mongolske kildeskrifter. 

## Referanser


## Eksterne lenker
* 
* Nekrolog
Solheim kirke (Bergen)

**Solheim kirke i Bergen** er en rektangulær kirkebygning i mur oppført på Solheim i 1956 som sognekirke for Solheim sogn i Den norske kirke. Sognet er nå slått sammen med St Markus sogn til nye Løvstakksiden sogn, som ligger i Årstad bydel. Kirken ble vigslet 23. september 1956. Bygningen ble tegnet av arkitekt Peter Andersen og har 150-170 sitteplasser. Altertavlen forestiller Bergprekenen og er utformet av Bjørn Tvedt i 1956. Kirken har adresse Hordagaten 28.

Det er ikke kirkegård umiddelbart ved siden av kirken, men Solheim gravplass og Solheim kapell er bare et par hundre meter unna.

## Referanser


## Litteratur
* Ellen Marie Magerøy og Hans-Emil Lidén: Solheim kirke (i «Norges kirker»)

## Eksterne lenker
* Bergen byleksikon om Solheim kirke
* DIS Hordaland
* 
* 
* 
* Løvstakksiden menighet
Jens Kask

**Jens Kask** (født 20. april 1966, død 16. januar 2011) var en svensk kjelkehockeyspiller. Han spilte på Nacka HI, og hadde amputert begge føttene. Han klatret opp på et parkert tog i 1976, 10 år gammel, men fikk &nbsp;volt gjennom kroppen da strømmen plutselig ble slått på, og han fikk brannskader på 85 % av kroppen. To uker etter ulykken måtte de amputere begge beina hans.

Han representerte Sverige i de paralympiske vinterlekene 2010 i Vancouver. Dette var hans femte paralympiske vinterleker på rad, og han hadde tre medaljer; han deltok i 1998 og 2002, der Sverige fikk bronse i begge, samt i 1994 da Sverige fikk gull. 

I VM-sammenheng hadde han tre medaljer; bronse fra 2000 og 2004, samt gull fra 1996.  

## Referanser


## Eksterne lenker
* Profil på Svenska Handikappidrottsförbundet
* Profil på Vancouver 2010
Per Kasperi

**Per Kasperi** (født 20. mai 1993) er en svensk kjelkehockeyspiller. Han spiller på Nacka HI, og har ryggmargsbrokk. 

Han representerer Sverige i de paralympiske vinterlekene 2010 i Vancouver. Dette er hans første paralympiske vinterleker. 

## Eksterne lenker
* Profil på Svenska Handikappidrottsförbundet
* Profil på Vancouver 2010
Solheim kapell

**Solheim kapell** ligger på Solheim gravplass på Solheim i Årstad bydel i Bergen. Kapellet ble oppført i 1919 etter tegninger av arkitekt Sigurd Lunde og innviet 13. oktober 1920. 

## Bygningen
Kapellet ligger fint tilpasset den omkringliggende gravplassen. Bygningen er oppført i pusset tegl med detaljering i hugget granitt. 

### Byportmotiv
Det rektangulære kapellets hovedform og granittportal kan minne om Stadsporten. Kapellet kan leses som et portalbygg, som bergensernes siste utgang fra byen eller som inngang til Himmelporten. Byportmotivet var forøvrig også et yndet motiv for mange av Bergenskolens arkitekter. Einar Oscar Schou brukte eksempelvis motivet ved Nedre Fløibanestasjon (1912–1918).

### Monumentalitet
Solheim kapells monumentale virkning blir understreket av de symmetrisk plasserte sidefløyene som inneholder bårerom og kontorer, og terrassen foran. Under disse er det urnehaller (kolumbarium) med rundbuer i naturstein som gir bygningen tyngde.

### Krematorium
I 1939 ble det installert et krematorium i kjelleren på kapellet. Krematoriet ble lenge brukt som reserve ved driftsstans ved Møllendal krematorium, men er i dag ikke i bruk.


Image:Solheim kapell, Bergen, Østvegg.jpg|Solheim kapell, Bergen, Østvegg datert 1919 
Image:Solheim kapell, Bergen, Nedslitt Kolumbarium.jpg|Solheim kapell, Bergen, Nedslitt kolumbarium 
Image:Solheim kapell, Bergen, Inngang til 1 av 6 Kolumbarium.jpg|Solheim kapell, Bergen, Inngang til 1 av 6 kolumbarium 


## Forvaltning
Solheim kapell forvaltes i dag av Bergen kirkelige fellesråd.

## Eksterne lenker
* Faktaark om Solheim gravplass  hos Gravplassmyndigheten i Bergen
* DIS-Hordaland
Rutka Laskier

**'Rutka «Ruth» Laskier** (født 1929 i Gdańsk, død 1943 i konsentrasjonsleiren Auschwitz) var en polsk jødisk jente. Og er kjent for å ha skrevet dagbøker under andre verdenskrig mens hun var innesperret inne i ghettoene. Hun er også kjent som «den polske Anne Frank».

## Dagboken
* *Pamiętnik Rutki Laskier*. Polska Presse, Katowice, Polen, 2006. Utgiver: Stanisław Bubin. ISBN 83-89956-42-X. 
* *Rutka's Notebook: January-April 1943*. Forord vedn Dr. Zahava Sherz; historisk innføring av Bella Gutterman. Jerusalem, Israel, Yad Vashem Publications. ( engelsk og hebraisk utgave)

## Referanser